મુંબઇ , 9 સપ્ટેમ્બરઃ પોતાની 27 વર્ષ લાંબી ક્રિકેટ કારકિર્દીમાં સચિન તેંડુલકર બીજી વાર સ્પોર્ટ્સ પર્સન માટેના સ્પોર્ટ્સ જર્નાલિસ્ટ એસોસિએશન ઓફ મુંબઇ ( એસજેએએમ ) એવોર્ડમાં હાજરી આપવા આવ્યા હતા . જ્યાં તેણે માસ્ટર સ્ટ્રોક ફટકર્યો હતો . જેમાં તેમના પુત્ર અર્જૂન તેંડુલકરે કાંગા લીગમાં ભાગ લઇને પ્રોફેશનલ ડેબ્યુટ કરી છે , જો કે , તેમાં તે માત્ર 1 રન બનાવી શક્યો હતો અને જેને લઇને અનેક સમાચાર ચેનલોમાં વિશેષ પ્રકારના કાર્યક્રમો આપવામાં આવી રહ્યાં હતા . ત્યારે રવિવારે યોજાયેલા આ કાર્યક્રમ દરમિયાન સચિન ભાવનાશીલ થઇ ગયો હતો . સચિને આ તકે કહ્યું , ‘ મારો પુત્ર આજે તેની પહેલી ઓફિશિયલ મેચ રમ્યો હતો . તે પેશનેટ અને ક્રિકેટને ઘણો પ્રેમ કરે છે . હું બાબતની કદર કરીશ કે બધા તેને તેની રીતે આગળ વધવા દે , તે પોતાની જાતે ઓળખ બનાવે અને તે તેની ક્રિકેટને માણે . ' તેણે 1986માં જ્યારે પહેલીવાર એસજેએએમ ફંક્શનની યાદોને વાગોળતા સચિને વધુંમાં જણાવ્યું હતું કે , તમે ( મીડિયા ) ઘણા જ સપોર્ટિવ છો , તમે ટીકા પણ કરો છો , પરંતુ ગેમનો એક ભાગ છે , જ્યારે હું તમામ બાબત અંગે વિચારું છું , ત્યારે મારી કોઇ ફરિયાદ હોતી નથી .